text: Løkke støvsuger Sønderjylland for landmænd
  14 januar 2016 kl. 09.41
  Når Sønderjysk Landboforening torsdag aften holder nytårskur i Agerskov, så sidder 1100 landmænd klar til at lytte på Lars Løkke Rasmussen.
  Billetterne til årets nytårskur er denne gang blevet revet lige så hurtigt væk som til en koncert med et populært boyband.
  Knap 1100 landmænd sidder klar i Agerskov Hallen, når statsministeren holder sin nytårstale, hvor han skal fortælle mere om indsatsen for vækst i hele Danmark.
  Temaet det lyder på landbrugets og fødevaresektorens betydning for følgeerhverv og udviklingen i de lokale landsbyer.
  Men landmændene har også brug for en peptalk. Derfor dukker Rigtige Mænd coach Jacob Søndergaard også op for at skabe motivation, så landmændene er klar til at møde de forandringer, der venter i landbruget.
  